laion/Wikipedia-Exotic huggingface dataset:
উধারবন্দ বিধানসভা কেন্দ্র

উধারবন্দ বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (দশ বার)। ২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৬৩,৭৭১ জন যার মধ্যে পুরুষ ভোটার ৮২,৬২৭ জন এবং নারী ভোটার ৮১,১৪৪ জন। উধারবন্দ বিধানসভা কেন্দ্রে ২০২১ ভোটার লিঙ্গানুপাত ৯৮২। ২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৪০,৯২০ জন যার মধ্যে পুরুষ ভোটার ৭৩,৭৮৪ জন এবং নারী ভোটার ৬৭,১৩৬ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,২৭,২১৯ জন যার মধ্যে পুরুষ ভোটার ৬৬,৪৫৩ জন এবং নারী ভোটার ৬০,৭৬৬ জন। "Delimitation of Parliamentary and Assembly Constituencies Order, 2008" (পিডিএফ)। The Election Commission of India। পৃষ্ঠা 42, 72। ৫ অক্টোবর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ জুন ২০১৬।  "About Patharkandi constituency"। Election.in (ইংরেজি ভাষায়)। সংগ্রহের তারিখ ১৬ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://www.news18.com/assembly-elections-2021/assam/udharbond-election-result-s03a012/ "List of Wiining MLA's from Patharkandi Till Date"। elections.in। সংগ্রহের তারিখ অক্টো ১৬, ২০২১।  "AC_Wise Final Result as per Form 21E"। CEO Assam (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
শেখানোর পিরামিড তত্ত্ব

শেখানোর পিরামিড তত্ত্ব। একে মোচা বা শঙ্কু আকৃতির শেখানোর তত্ত্ব, স্মৃতিশক্তি বজায় রাখার তত্ত্ব বা স্মৃতিশক্তি বজায় রাখার পিরামিড তত্ত্বও বলা হয়। শিক্ষা প্রদানের অনেক ধরনের পদ্ধতি ও ধারণার মধ্যে এটা জনপ্রিয় এক পদ্ধতি। শেখার এই পদ্ধতিতে বিভিন্ন স্তরকে শতাংশে পৃথক করে দেখানো হয়। এতে পিরামিড আকৃতি ব্যবহার করা হয়। তাই একে শেখানোর পিরামিড তত্ত্ব বলা হয়। একে সাধারণত ১০, ২০, ৩০, ৫০ এবং ৯০ শতাংশে ভাগ করা হয়। প্রাথমিকভাবে এই ধারণাটি ১৯৫৪ সালে অডিও-ভিজ্যুয়াল মেথডস ইন টিচিং নামের বই থেকে নেওয়া হয়েছে। এই পিরামিড আকৃতির মডেলটি ১৯৬০ সালের দিকে ন্যাশনাল ট্রেনিং ল্যাবরেটরিজ ইনস্টিটিউট থেকে উদ্ভুত। মেইন শহরের বেথেলে এই ইনস্টিটিউটের এর প্রধান ক্যাম্পাসে এই পিরামিড মডেল তৈরি করা হয়। অবশ্য এর মূল গবেষণা হারিয়ে গেছে। এই এনটিএল (NTL-ন্যাশনাল ট্রেনিং ল্যাবরেটরিজ ইনস্টিটিউট) এর লার্নিং পিরামিড মডেলটি এখনও এই ধারণার একটি কেন্দ্রীয় বিষয় হয়ে উঠেছে। এই এনটিএল এর মডেল সাধারণত নিম্ন লিখিত চিত্র প্রদর্শন করে। আমেরিকান শিক্ষাবিদ এডগার ডেলের মোচা বা শঙ্কু আকৃতির শেখানোর তত্ত্ব বা মডেলের প্রাথমিক সংস্করণের কিছু সমালোচনা আছে। সমালোচকরা শেখার এবং গবেষণার পিরামিড মডেলের মধ্যে কিছু অসঙ্গতির দেখা পেয়েছেন। এনটিএল শেখার পিরামিড তত্ত্ব হারিয়ে গেছে। এজন্য ব্যাপারটি মূলত অজানা মানের একটি অজানা পদ্ধতির উপর দাঁড়িয়ে আছে এবং প্রভাবশালী বিষয় যেমন সময়, জনসংখ্যা পরীক্ষা ইত্যাদি, যা মূল গবেষণার ফলাফলকে অবিশ্বাসযোগ্য করে তুলেছে। Subramony, D.P. (2003). “Dale’s Cone revisited: Critically examining the misapplication of a nebulous theory to guide practice”. Educational technology, 7-8, (25-30). Molenda, M. (2004). “Cone of experience. In A. Kovalchik & K. Dawson (Eds.), Education and Technology (161-165). California: ABCCLIO. Lalley, J. P. & Miller, R.H. (2007): “The learning pyramid: Does it point teachers in the right direction?” Education 128(1):64-79. উদ্ধৃতি ত্রুটি: <ref> ট্যাগ বৈধ নয়; Letrud_2012 নামের সূত্রটির জন্য কোন লেখা প্রদান করা হয়নি
২০১২ চিরিরবন্দর সহিংসতা

২০১২ চিরিরবন্দর সহিংসতা বলতে বাংলাদেশের রংপুর বিভাগে দিনাজপুর জেলার চিরিরবন্দর উপজেলায় ২০১২ সালের ৪ই আগস্ট সংখ্যালঘু হিন্দু সম্প্রদায়ের উপর ইসলামী চরমপন্থীদের দ্বারা আক্রমণকে বোঝায়। চিরিরবন্দর উপজেলার অমরপুর ইউনিয়ন পরিষদের অন্তর্গত রাজাপুর গ্রামের বলাইবাজার এলাকায় একটি অস্থায়ী মসজিদ ছিল। জমির মালিক ছিলেন চট্টগ্রাম মেট্রোপলিটন কলেজের অধ্যাপিকা হামিদা খাতুন। তিনি মসজিদটিকে স্থায়ী করতে চেয়েছিলেন। ঘটনার এক সপ্তাহ আগে মসজিদের ভিত্তিপ্রস্তর স্থাপন করা হয়। কিন্তু মসজিদ থেকে প্রায় ২০০ গজ দূরে একটি পুরনো কালী মন্দির ছিল। রাজাপুর গ্রাম একটি সম্পূর্ণ হিন্দু অধ্যুষিত গ্রাম। এলাকায় কোন মুসলমান নেই। তাই হিন্দুরা অধ্যাপিকা হামিদা খাতুনকে ৫০০ গজ দূরে মসজিদ নির্মাণের অনুরোধ করেন। কিন্তু তিনি অস্বীকার করেন এবং চিরিরবন্দর উপজেলা পরিষদের চেয়ারম্যান ও বাংলাদেশ জামায়াতে ইসলামীর নেতা আফতাব আলী মোল্লার সহায়তায় স্থানীয় মুসলমানদের উত্তেজিত করার জন্য উত্তেজক বক্তৃতা দেন। সেখানে ১৪৪ ধারা জারি করা সত্ত্বেও ২০১২ সালের ৪ আগস্ট শনিবার সহিংসতা ছড়িয়ে পড়ে বলে জানা যায়। ঘটনাটি এলাকার হিন্দু সম্প্রদায়ের মধ্যে আতঙ্ক সৃষ্টি করে। উপজেলা প্রশাসনের তাৎক্ষণিক পদক্ষেপের অভাব এবং বিএনপি ও বাংলাদেশ জামায়াতে ইসলামীর উস্কানিতে ঘটা ঘটনাটি আওয়ামী লীগ দমন করে। বিএনপি অবশ্য ক্ষমতাসীন দলের আইনপ্রণেতার দায়িত্বশীলভাবে কাজ করতে ব্যর্থতার দিকে আঙুল তুলেছে। শাহরিয়ার কবির ও সৈয়দ শামসুল হকের মতো ৫০ জনেরও বেশি গুরুত্বপূর্ণ বাংলাদেশী বুদ্ধিজীবী সহিংসতার নিন্দা করেছেন। "Archived copy" জামায়াত নেতার উস্কানিতে দিনাজপুরে হিন্দুদের ওপর হামলা, বাড়িতে আগুন। Janakantha। ৫ আগস্ট ২০১২। ২১ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Anatomy of instigated violence"। New Age। ৭ সেপ্টেম্বর ২০১২। ১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Violence Unleashed Over the Hindu Community of Dinajpur, Bangladesh"। ২৭ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Hindus' houses looted, torched in Dinajpur"। bdnews24.com। ৪ আগস্ট ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "198 charge-sheeted in Dinajpur"। দ্য ইন্ডিপেন্ডেন্ট। ঢাকা। সংগ্রহের তারিখ ২১ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সংরক্ষণাগারভুক্ত অনুলিপি"। ২১ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০২১।  "17 arrested over temple land grab"। দ্য ডেইলি স্টার। ৭ আগস্ট ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
লক্ষ্মীপুর বিধানসভা কেন্দ্র

লক্ষ্মীপুর বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (তেরো বার)। ২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৬৫,৮১৩ জন যার মধ্যে পুরুষ ভোটার ৮৪,৯৭৮ জন এবং নারী ভোটার ৮০,৮৩৫ জন। লক্ষ্মীপুর বিধানসভা কেন্দ্রে ২০২১ ভোটার লিঙ্গানুপাত ৯৫১। ২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৪৪,১৮৩ জন যার মধ্যে পুরুষ ভোটার ৭৫,৮২৪ জন এবং নারী ভোটার ৬৮,৩৫৯ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,২৭,৩৫০ জন যার মধ্যে পুরুষ ভোটার ৬৭,৩২৩ জন এবং নারী ভোটার ৬০,০২৭ জন। "Delimitation of Parliamentary and Assembly Constituencies Order, 2008" (পিডিএফ)। The Election Commission of India। পৃষ্ঠা 42, 72। ৫ অক্টোবর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ জুন ২০১৬।  "About Patharkandi constituency"। Election.in (ইংরেজি ভাষায়)। সংগ্রহের তারিখ ১৬ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://www.news18.com/assembly-elections-2021/assam/lakhipur-election-result-s03a013/ "List of Wiining MLA's from Patharkandi Till Date"। elections.in। সংগ্রহের তারিখ অক্টো ১৬, ২০২১।  "Assam Assembly election 2021, Lakhipur profile: Congress' Rajdeep Goala won seat in 2016 with margin of 24,439 votes-Politics News , Firstpost"। Firstpost। ২০২১-০২-১৯। সংগ্রহের তারিখ ৩০ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "AC_Wise Final Result as per Form 21E"। CEO Assam (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পা তুন

পা তুন (সরলীকৃত চীনা: 巴顿; প্রথাগত চীনা: 巴頓; ফিনিন: পা তুন, ইংরেজি: Ba Dun; জন্ম: ১৬ সেপ্টেম্বর ১৯৯৫) হলেন একজন চীনা পেশাদার ফুটবল খেলোয়াড়। তিনি বর্তমানে চীনের পেশাদার ফুটবল লিগের শীর্ষ স্তর চীনা সুপার লিগের ক্লাব থিয়েনচিন চিনমেন টাইগার এবং চীন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড়, ডান পার্শ্বীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন। ২০১০–১১ মৌসুমে, চীনা ফুটবল ক্লাব বেইজিং কুওয়ানের যুব পর্যায়ের হয়ে খেলার মাধ্যমে তুন ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, চীনা ক্লাব বেইজিং কুওয়ানের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে তিনি এক মৌসুমে করে ধারে মেইচৌ হাক্কা এবং থিয়েনচিন চিনমেন টাইগারের হয়ে খেলেছেন। ২০১৭ সালে, তুন চীন অনূর্ধ্ব-২৩ দলের হয়ে চীনের বয়সভিত্তিক পর্যায়ে অভিষেক করেছিলেন। পা তুন ১৯৯৫ সালের ১৬ই সেপ্টেম্বর তারিখে চীনের শানতুংয়ের ইয়েনথাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। "2014中超联赛北京国安队官方名单"। Sohu (চীনা ভাষায়)। ২০১৪-০৩-০৭। সংগ্রহের তারিখ ২০১৭-০৬-১৯।  "2017中超名单之北京国安:新时代开启 唐诗领衔新人"। Sina (চীনা ভাষায়)। ২০১৭-০৩-০২। সংগ্রহের তারিখ ২০১৭-০৬-১৯।  সকারওয়েতে পা তুন (ইংরেজি) ট্রান্সফারমার্কেটে পা তুন (ইংরেজি) ওয়ার্ল্ডফুটবল.নেটে পা তুন (ইংরেজি) ইএসপিএন এফসিতে পা তুন (ইংরেজি)
উইলিয়াম এন্ড

উইলিয়াম এন্ড, কিউসি (১৭৯৮ - ডিসেম্বর ১৪, ১৮৭২) নিউ ব্রান্সউইকের একজন আইরিশ বংশোদ্ভূত আইনজীবী ও রাজনীতিবিদ ছিলেন। তিনি ১৮৩০ থেকে ১৮৫০ সাল পর্যন্ত এবং ১৮৫৪ থেকে ১৮৬১ সাল পর্যন্ত নিউ ব্রান্সউইকের আইন সভায় গ্লুচেস্টার কাউন্টির প্রতিনিধিত্ব করেন। এন্ড লিমেরিকে জন্মগ্রহণ করেন এবং নিউ ব্রান্সউইকে আসেন, যেখানে তিনি উইলিয়াম বটসফোর্ডের সাথে আইন অধ্যয়ন করেন। তিনি ১৮২৭ সালে লুসি মোর্সকে বিয়ে করেন। গ্লুচেস্টার কাউন্টিতে তিনি ১৮২৭ থেকে ১৮৪৭ সাল পর্যন্ত শান্তির কেরানি এবং ১৮৩৭ থেকে ১৮৪১ সাল পর্যন্ত রেজিস্ট্রার ছিলেন। ১৮৪১ সালে এন্ডকে কুইন্স কাউন্সেল হিসেবে মনোনীত করা হয়। যদিও তিনি নিজেকে সাধারণ মানুষের সমর্থক হিসেবে বর্ণনা করেন, তিনি সাধারণত আইন সভায় সরকারের সাথে ভোট দেন। তিনি ১৮৫০ সালে পরাজিত হন এবং যুক্তরাষ্ট্রে কিছু সময় কাটানোর পর ১৮৫৪ সালে পুনরায় নির্বাচিত হন। ১৮৫৬ সালে তার নির্বাচন আপীলের ভিত্তিতে বাতিল করা হয় কিন্তু তিনি ১৮৫৭ সালে পুনরায় নির্বাচিত হন। এন্ড কনফেডারেশনের পরে গ্লুচেস্টার কাউন্টির প্রথম কেরানি হন এবং পরে স্টাইপেন্ডারি ম্যাজিস্ট্রেট হিসাবে দায়িত্ব পালন করেন। বাথর্স্টে তার অফিসে আগুনে পুড়ে, শেষ মারা যান। সম্ভবত একজন ব্যক্তি তাকে হত্যা করেছিলেন যাকে তিনি কারাগারে সময় দিয়েছিলেন। Picot, J. Ernest (১৯৭৮). পৃষ্ঠা ১১৫-১১৭, The Bathurst Grammar School. "Biography – END, WILLIAM – Volume X (1871-1880) – Dictionary of Canadian Biography"। www.biographi.ca। সংগ্রহের তারিখ ২০২১-১০-২২।
মানিলণ্ডারিং প্রতিরোধ আইন, ২০০২

মানিলণ্ডারিং প্রতিরোধ আইন, ২০০২ বাংলাদেশের একটি আইন যা ২০০২ সালের ৭ নং আইন হিসাবে চিহ্নিত এবং ৭ই এপ্রিল, ২০০২ তারিখে আইন হিসাবে প্রচারিত। আইনটি ৩০শে এপ্রিল ২০০২ তারিখ থেকে কার্যকর হয়। এ আইনে পাঁচটি অধ্যায়ে ১৯টি ধারা রয়েছে। পূর্ববর্তী সময়ে দেশে অবৈধ পন্থায় আয় ও সম্পদ উপার্জন এবং বৈধতার প্রয়োজনে বিদেশে পাচারের পরিপ্রেক্ষিতে এই আইন প্রণয়ন করা হয়েছিল। এ আইনটি “মানি লন্ডারিং প্রতিরোধ (সংশোধন) আইন” দ্বারা ২০০৩ সালে সংশোধন করা হয়। পরে, ২০১২ সালে এই আইনটি রহিত করা হয়। মানিলণ্ডারিং (ইং: Money laundering) হলো কালো টাকাকে সাদা করার একটি প্রক্রিয়া। বিভিন্ন হাতবদলের মধ্য দিয়ে অবৈধভাবে উপার্জিত টাকাকে বৈধ উৎস থেকে উপার্জিত প্রতিপন্ন করার প্রচেষ্টাই মানিলণ্ডারিং। এই উদ্দেশ্যে সাধারণত বিদেশ টাকা পাচার করা হয়ে থাকে এবং পরবর্তীতে বৈধ পথে দেশে আনয়ন করা হয়। প্ররম্ভিক অধ্যায়ে আইনের শিরোনাম বিবৃত হয়েছে িএবং বিভিন্ন শব্দের সংজ্ঞার্থ প্রদান করা হয়েছে। যেমন বলা হয়েছে “মানিলন্ডারিং” অর্থ (অ) অবৈধ পন্থায় প্রত্যক্ষ বা পরোক্ষভাবে আহরিত বা অর্জিত সম্পদ; এবং (আ) বৈধ বা অবৈধ পন্থায় প্রত্যক্ষ বা পরোক্ষভাবে আহরিত বা অর্জিত সম্পদের অবৈধ পন্থায় হস্তান্তর, রূপান্তর, অবস্থানের গোপনকরণ বা উক্ত কাজে সহায়তা করা। মানিলণ্ডারিং প্রতিরোধের লক্ষ্যে এ অধ্যায়ে বাংলাদেশের কেন্দ্রীয় ব্যাংক বাংলাদেশ ব্যাংকের দায়িত্ব ও আইনী এখতিয়ারের কথা বর্ণনা করা হয়েছে। এ অধ্যায়ে মানিলন্ডারিং আদালত প্রতিষ্ঠার কথা বলা হয়েছে। যেমন এ আইনের ৭ ধারায় বলায় হয়েছে “আদালত এই আইনের অধীন অপরাধের জন্য নির্ধারিত দণ্ড আরোপ এবং উপযুক্ত ক্ষেত্রে তদন্তাদেশ, অবরুদ্ধকরণাদেশ, ক্রোকাদেশ, অর্থদণ্ড এবং ক্ষতিপূরণ আদেশসহ অন্যান্য আদেশ প্রদান করিতে পারিবে৷”। এ আইন অপরাধ ও শাস্তি সংক্রান্ত। যেমন ১৩(১) ধারায় বিধান রয়েছে যে, কোন ব্যক্তি মানিলন্ডারিং এর সাথে কোনভাবে জড়িত থাকিলে তিনি অপরাধ করিয়াছেন বলিয়া গণ্য হইবেন৷ এছাড়া ১৩(২) ধারায় বিধান রয়েছে যে মানিলণ্ডারিং অপরাধের জন্য সংশ্লিষ্ট অপরাধী অন্যুন ছয় মাস এবং অনধিক সাত বৎসর কারাদণ্ডে দণ্ডনীয় হইবে এবং অপরাধের সহিত জড়িত অর্থের অনধিক দ্বিগুণ অর্থদণ্ডে দণ্ডনীয় হইবে৷ এই অধ্যায়ে বিভিন্ন বিষয় বিবৃত। যেমন মানিলন্ডারিং প্রতিরোধ ও সনাক্তকরণে ব্যাংক, আর্থিক প্রতিষ্ঠান এবং আর্থিক কর্মকাণ্ডের সহিত জড়িত অন্যান্য সংস্থার দায়-দায়িত্ব এই অধ্যায়ে বর্ণিত। এ অধ্যায়ের ১৮ ধারায় বলা হয়েছে যে, “আইনের উদ্দেশ্য পূরণকল্পে সরকার কোন বিদেশী রাষ্ট্রের সহিত চুক্তি সম্পাদন করিতে পারিবে৷” [১] বাংলাদেশ ব্যাংকের সার্কৃলার মানি-লন্ডারিং প্রতিরোধ আইন, ২০০৯ মানিলণ্ডারিং প্রতিরোধ আইন
আনিসুজ্জামান (দর্শনশাস্ত্রজ্ঞ)

আনিসুজ্জামান (জন্ম: ১ মার্চ ১৯৫১) একজন বাংলাদেশী শিক্ষাবিদ এবং দর্শনশাস্ত্রজ্ঞ। তিনি ঢাকা বিশ্ববিদ্যালয়ের দর্শন বিভাগের অবসরপ্রাপ্ত অধ্যাপক এবং বরিশালে অবস্থিত বেসরকারি বিশ্ববিদ্যালয়, গ্লোবাল ইউনিভার্সিটি বাংলাদেশের (জিইউবি) উপাচার্য। তিনি ১৯৫১ খ্রিষ্টাব্দের ১ মার্চ গোপালগঞ্জে জন্মগ্রহণ করেন। আনিসুজ্জামান ঢাকা বিশ্ববিদ্যালয় থেকে দর্শনে স্নাতক, স্নাতকোত্তর ও এমফিল ডিগ্রি লাভ করেন। তিনি কমনওয়েলথ স্কলারশিপ নিয়ে যুক্তরাজ্যে অবস্থিত ইউনিভার্সিটি অব ওয়েলস থেকে ১৯৮৮ সালে দার্শনিক নৃতত্ত্বের উপর পিএইচডি ডিগ্রি অর্জন করেন। এছাড়া তিনি ১৯৯৪ সালে যুক্তরাষ্ট্রের অ্যান্ড্রুজ বিশ্ববিদ্যালয়ে তুলনামূলক ধর্মতত্ত্বের উপর পোস্ট ডক্টরাল গবেষণা সম্পন্ন করেন। ১৯৯৭ সালে কমনওয়েলথ ফেলোশিপ পেয়ে তিনি লন্ডন বিশ্ববিদ্যালয় থেকে আরও একবার পোস্ট ডক্টরাল গবেষণা সমাপ্ত করেন। এছাড়াও লন্ডনের কিংস কলেজে তুলনামূলক ধর্ম ও দার্শনিক নৃতত্ত্ব নিয়ে গবেষণা করেছেন তিনি। তিনি ঢাকা বিশ্ববিদ্যালয়ের দর্শন বিভাগে অধ্যাপনা করেছেন। অধ্যাপনার পাশাপাশি তিনি ঢাকা বিশ্ববিদ্যালয়ের স্যার এ. এফ. রহমান হলের ভারপ্রাপ্ত প্রভোস্ট, দর্শন বিভাগের সভাপতি, গোবিন্দ দেব দর্শন গবেষণা কেন্দ্র ও নৈতিক উন্নয়ন কেন্দ্রের পরিচালকসহ বিভিন্ন একাডেমিক ও প্রশাসনিক দায়িত্ব পালন করেছেন। এছাড়া তিনি ‘সাউথ এশিয়ান ফ্যাটারনিটি’ বাংলাদেশ চ্যাপ্টারের প্রেসিডেন্ট হিসেবেও দায়িত্ব পালন করেন। আনিসুজ্জামান ২০১৯ সালে পরবর্তী চার বছরের জন্য বরিশালে অবস্থিত বেসরকারি বিশ্ববিদ্যালয়, গ্লোবাল ইউনিভার্সিটি বাংলাদেশের (জিইউবি) উপাচার্য হিসেবে যোগদান করেন। তিনি ভারতের সম্মানজনক ধর্মীয় উপাধি ‘নিম্বার্ক রত্ন’ অর্জন করেছেন। "গ্লোবাল ভার্সিটির ভিসি প্রফেসর আনিসুজ্জামান"। দৈনিক যুগান্তর। ৩১ মে ২০১৯। সংগ্রহের তারিখ ২২ অক্টোবর ২০২১।  "অধ্যাপক ড. আনিসুজ্জামানের সংক্ষিপ্ত জীবন বৃত্তান্ত" (পিডিএফ)। বাংলাদেশ ইউনিভার্সিটি অব প্রফেশনালস (ইংরেজি ভাষায়)। ১ অক্টোবর ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ জুন ২০২২।  "অধ্যাপক ড. আনিসুজ্জামানের সাক্ষাৎকার"। সিএসসিএস। ৪ এপ্রিল ২০১৪। সংগ্রহের তারিখ ২২ অক্টোবর ২০২১।  "গ্লোবাল ইউনিভার্সিটির নতুন ভিসি অধ্যাপক আনিসুজ্জামান"। দৈনিক শিক্ষা। ২৯ মে ২০১৯। সংগ্রহের তারিখ ২২ অক্টোবর ২০২১।
সাইউ আত ফুয়া, পেই দে নু আইউ

সাইউ আত ফুয়া, পেই দে নু আইউ (ইংরেজি: Hello to you, Land of our forefathers) টোগোর জাতীয় সঙ্গীত। এই গানের কথা এবং সুর দিয়েছেন অ্যালেক্স কাসিমির-দুসহ এবং ১৯৬০ সালের স্বাধীনতার পরে ১৯৬০-১৯৭৯ সাল পর্যন্ত জাতীয় সঙ্গীত হিসেবে ছিল। পরে ওকারতুন থোউ মুভে এসফিয়েই কি জেন ল'উনিতে ন্যাশনাল একে প্রতিস্থাপন করে। ১৯৯১ সালে সাইউ আত ফুয়া, পেই দে নু আইউ আবার টোগোর জাতীয় সঙ্গীত হিসেবে গ্রহণ করা হয়। www.nationalanthems.info টোগোর জাতীয় সঙ্গীত MP3 টোগোর জাতীয় সঙ্গীতের কথা
প্রীতি খেলা

প্রীতি খেলা (এছাড়াও প্রদর্শনী খেলা, বন্ধুত্বপূর্ণ খেলা, প্রাক-মৌসুম খেলা, প্রস্তুতিমূলক খেলা নামেও পরিচিত) হলো একটি ক্রীড়া অনুষ্ঠান, যেখানে পুরস্কার অর্থ এবং খেলোয়াড় অথবা দলের অবস্থানের উপর প্রভাব নেই অথবা অনেক কম। দলগত ক্রীড়ায় এই ধরনের ম্যাচগুলোয় প্রায়ই কোচ এবং প্রশিক্ষকরা একটি লিগের মৌসুম অথবা প্রতিযোগিতামূলক খেলার পূর্বে খেলোয়াড়দের নির্বাচন এবং প্রস্তুতির কাজ সম্পন্ন করে থাকে। যেহেতু খেলোয়াড়গণ সাধারণত ভিন্ন ভিন্ন দেশের ভিন্ন ভিন্ন লিগের দলে খেলে থাকে, তাই প্রীতি খেলা খেলোয়াড়দের একে অপরের সাথে কাজ করতে শেখার সুযোগ দেয়। খেলাগুলো পৃথক দলের মধ্যে অথবা একই দলের অংশের মধ্যে অনুষ্ঠিত হতে পারে। এছাড়াও পেশাদার বিনোদন প্রদান, খেলাধুলার প্রচার, একটি বার্ষিকী বা একটি বিখ্যাত খেলোয়াড় স্মরণে অথবা দাতব্য প্রতিষ্ঠানের জন্য অর্থ সংগ্রহের মতো কাজের ক্ষেত্রে প্রীতি খেলা আয়োজন করা হয়ে থাকে। বেশ কয়েকটি ক্রীড়া লিগ একে অপরের বিরুদ্ধে তাদের সেরা খেলোয়াড়দের প্রদর্শনের জন্য অল-স্টার খেলা আয়োজন করে (যেমন: মেজর লিগ সকার অল স্টার খেলা), যেখানে ভিন্ন লিগ অথবা দেশ হতে আগত দলের অংশগ্রহণে নির্ধারণ হয় তাদের মধ্যে কোন দল সেরা। অলিম্পিক গেমসের মতো আন্তর্জাতিক প্রতিযোগিতাগুলোও একটি প্রদর্শন ক্রীড়ার অংশ হিসেবে প্রীতি খেলা আয়োজন করতে পারে। Tansey, Joe (জুলাই ৩০, ২০১৯)। "MLS rallies from behind to win Homegrown Game"। Pro Soccer USA। ডিসেম্বর ২০, ২০১৯ তারিখে মূল থেকে আর্কাইভ করা। সংগ্রহের তারিখ ডিসেম্বর ১৯, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে প্রীতি খেলা সংক্রান্ত মিডিয়া রয়েছে। remembertheaba-এ অল-টাইম এবিএ বনাম এনবিএ প্রীতি খেলার ফলাফল (ইংরেজি) CollegeHoopsNet-এ কলেজ বাস্কেটবল প্রীতি খেলা
কলম্বো রেসকোর্স

কলম্বো রেসকোর্স হলো কলম্বোর সিনামন গার্ডেন্সে বিদ্যমান একটি ঐতিহাসিক জোতা রেসিং মাঠ। দ্বিতীয় বিশ্বযুদ্ধের সময়, এটি একটি অস্থায়ী বিমান বন্দর হিসেবে ব্যবহৃত হয়েছিল। ২০১২ সালে এই মাঠটি কলম্বো রেসকোর্স স্পোর্টস কমপ্লেক্স হিসেবে পুনর্বিকশিত হয়েছে, যা শ্রীলঙ্কার প্রথম আন্তর্জাতিক রাগবি ইউনিয়ন মাঠ হিসেবে শ্রীলঙ্কা রাগবি ফুটবল ইউনিয়ের সকল হোম ম্যাচ আয়োজন করে। ২০১৪ সালে, এই মাঠের একটি বড় সংস্কার করা হয়েছে, যার মধ্যে ফ্লাডলাইট সংযোজন এবং গ্র্যান্ডস্ট্যান্ডের একটি উল্লেখযোগ্য অংশকে শপিং এবং ডাইনিং কমপ্লেক্সে রূপান্তর করা অন্তর্ভুক্ত ছিল। ১৮৯৩ সালে কোলপিটি রেস কোর্স থেকে স্থানান্তরিত হওয়ার পর আনুষ্ঠানিকভাবে ঘোড়দৌড়ের জন্য এই মাঠটি উন্মুক্ত করা হয়েছিল, যা প্রাচ্যের নকশা, সুবিধা এবং আকারের দিক থেকে অন্যতম সেরা ছিল। ১৯২২ সালে প্রাচ্যের প্রথম রেস কোর্স হিসেবে এখানে একটি টোটালিস্টর স্থাপন করা হয়েছিল। কলম্বো টার্ফ ক্লাব এখানে গ্র্যান্ড স্ট্যান্ডের পাশে নিজস্ব প্যাভিলিয়ন এবং ক্লাব হাউস নিয়ে অবস্থিত ছিল। ২০১১ সালে নগর উন্নয়ন কর্তৃপক্ষ গ্র্যান্ড স্ট্যান্ড এবং কলম্বো টার্ফ ক্লাব ভবনের সংস্কার শুরু করেছিল। ৬ষ্ঠ ইঞ্জিনিয়ার সার্ভিসেস রেজিমেন্ট এবং সেন্ট্রাল ইঞ্জিনিয়ারিং কনসালটেন্সি ব্যুরো এই কাঠামোগুলো সংস্কার করেছিল। অবশিষ্ট মাঠগুলো শ্রীলঙ্কার প্রথম আন্তর্জাতিক গ্রেড রাগবি ইউনিয়নের মাঠে পুনর্বিকশিত হয়েছিল। Modernized Colombo Racecourse open for public ওয়েব্যাক মেশিনে আর্কাইভকৃত ২৫ অক্টোবর ২০১২ তারিখে উইকিমিডিয়া কমন্সে কলম্বো রেসকোর্স সংক্রান্ত মিডিয়া রয়েছে। বিবিসিতে ১৯৪১–১৯৪৫ ইস্টার্ন ট্রাভেলস চতুর্থ অংশ (ইংরেজি) লঙ্কালাইব্রেরিতে সিলনের যুদ্ধ – ১৯৪২ (ইংরেজি) ফ্লিটএয়ারআরমোয়া ৮৮৮ (পিআর) নেভাল এয়ার স্কোয়াড্রন (ইংরেজি)
কুলদীপ সিং

কুলদীপ সিং ফিলিপাইন জাতীয় ক্রিকেট দলের একজন খেলোয়াড়। তাকে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব এর আঞ্চলিক ফাইনাল দলে অন্তর্ভুক্ত করা হয়। ২২ মার্চ ২০১৯-এ, তিনি পাপুয়ানিউগিনির বিপক্ষে নিজের টুয়েন্টি২০ আন্তর্জাতিক অভিষেক করেন। "Kuldeep Singh"। ESPN Cricinfo। সংগ্রহের তারিখ ২২ মার্চ ২০১৯।  "Squads and Fixtures Announced for 2020 ICC Men's T20 World Cup EAP Final 2019"। Cricket Philippines। ২০ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৯।  "1st Match, ICC World Twenty20 East Asia-Pacific Region Final at Port Moresby, Mar 22 2019"। ESPN Cricinfo। সংগ্রহের তারিখ ২২ মার্চ ২০১৯।  ইএসপিএনক্রিকইনফোতে কুলদীপ সিং (ইংরেজি)
বেনোয়া মারি

বেনোয়া মারি (ফরাসি: Benoit Marie; জন্ম: ২৬ ডিসেম্বর ১৯৯২) হলেন একজন সেইশেলি পেশাদার ফুটবল খেলোয়াড়। তিনি বর্তমানে সেইশেলি ক্লাব কোত দর এবং সেশেলস জাতীয় দলের হয়ে রক্ষণভাগের খেলোয়াড় হিসেবে খেলেন। ২০১২–১৩ মৌসুমে, সেইশেলি ক্লাব কোত দরের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। বেনোয়া ২০১৩ সালে সেশেলসের হয়ে আন্তর্জাতিক পর্যায়ে অভিষেক করেছেন; সেশেলসের জার্সি গায়ে তিনি এপর্যন্ত ৪৬ ম্যাচে অংশগ্রহণ করেছেন। বেনোয়া মারি ১৯৯২ সালের ২৬শে ডিসেম্বর তারিখে সেশেলসে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৩ সালের ৮ই জুলাই তারিখে, ২০ বছর, ৬ মাস ও ১২ দিন বয়সে, ডান পায়ে ফুটবল খেলায় পারদর্শী বেনোয়া নামিবিয়ার বিরুদ্ধে অনুষ্ঠিত ২০১৩ কোসাফা কাপের ম্যাচে অংশগ্রহণ করার মাধ্যমে আন্তর্জাতিক ফুটবলে সেশেলসের হয়ে অভিষেক করেছেন। উক্ত ম্যাচের ৭৬তম মিনিটে মধ্যমাঠের খেলোয়াড় র‍্যানডলফ লাবলাচের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি নামিবিয়া ২–৪ গোলের ব্যবধানে জয়লাভ করেছিল। সেশেলসের হয়ে অভিষেকের বছরে বেনোয়া সর্বমোট ২ ম্যাচে অংশগ্রহণ করেছেন। ২২ অক্টোবর ২০২১ পর্যন্ত হালনাগাদকৃত। "Unmasking Seychelles: Set pieces could be key vs. Nigeria"। ESPN.com (ইংরেজি ভাষায়)। সংগ্রহের তারিখ ২০১৮-০৯-১৭।  "Seychelles players juggle jobs and football"। ESPN.com (ইংরেজি ভাষায়)। সংগ্রহের তারিখ ২০১৮-০৯-১৭।  "Namibia - Seychelles 4:2 (Friendlies 2013, July)"। worldfootball.net (ইংরেজি ভাষায়)। ২০২০-১১-২৭। সংগ্রহের তারিখ ২০২১-১০-২২।  Strack-Zimmermann, Benjamin (২০১৩-০৭-০৮)। "Namibia vs. Seychelles (4:2)"। National Football Teams। সংগ্রহের তারিখ ২০২১-১০-২২।  সকারওয়েতে বেনোয়া মারি (ইংরেজি) ট্রান্সফারমার্কেটে বেনোয়া মারি (ইংরেজি) ওয়ার্ল্ডফুটবল.নেটে বেনোয়া মারি (ইংরেজি) ইএসপিএন এফসিতে বেনোয়া মারি (ইংরেজি) ন্যাশনাল-ফুটবল-টিমস.কমে বেনোয়া মারি (ইংরেজি)
ওকারতুন থোউ মুভে এসফিয়েই কি জেন ল’উনিতে ন্যাশনাল

ওকারতুন থোউ মুভে এসফিয়েই কি জেন ল'উনিতে ন্যাশনাল (ইংরেজি: Let us put aside any bad spirit that hinders national unity) টোগোর জাতীয় সঙ্গীত। এই গানের কথা এবং সুর নেওয়া হয়েছে সমবেতভাবে। এবং ১৯৬০ সালের স্বাধীনতার পরে ১৯৬০-১৯৭৯ সাল পর্যন্ত সাইউ আত ফুয়া, পেই দে নু আইউ জাতীয় সঙ্গীত হিসেবে ছিল। পরে ১৯৭৯ সালে ওকারতুন থোউ মুভে এসফিয়েই কি জেন ল'উনিতে ন্যাশনাল কে জাতীয় সঙ্গীত টোগোর জাতীয় সঙ্গীত হিসেবে গ্রহণ করা হয়ছিল। ১৯৯১ সালে সাইউ আত ফুয়া, পেই দে নু আইউ আবার টোগোর জাতীয় সঙ্গীত হিসেবে গ্রহণ করা হয়। www.nationalanthems.info টোগোর জাতীয় সঙ্গীত MP3 টোগোর জাতীয় সঙ্গীতের কথা
বড়খোলা বিধানসভা কেন্দ্র

বড়খোলা বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫১ সাল থেকে ১৯৫৮ ও ১৯৭৮ থেকে এখনো অবধি কার্যকর। সর্বাধিকবার বিজিত দলদুটি হলো ভারতীয় জাতীয় কংগ্রেস (সাত বার)। ২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৫২,০৫৪ জন যার মধ্যে পুরুষ ভোটার ৭৭,০০৫ জন এবং নারী ভোটার ৭৫,০৪৯ জন। এছাড়াও ছয়জন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। বড়খোলা বিধানসভা কেন্দ্রে ২০২১ ভোটার লিঙ্গানুপাত ৯৭৫। ২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৩০,০৮২ জন যার মধ্যে পুরুষ ভোটার ৬৮,৪৬৪ জন এবং নারী ভোটার ৬১,৬১৮ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,১৩,২৩২ জন যার মধ্যে পুরুষ ভোটার ৬০,৩৪৬ জন এবং নারী ভোটার ৫২,৮৮৬ জন। "Delimitation of Parliamentary and Assembly Constituencies Order, 2008" (পিডিএফ)। The Election Commission of India। পৃষ্ঠা 42, 72। ৫ অক্টোবর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ জুন ২০১৬।  "About Barkhola constituency"। Election.in (ইংরেজি ভাষায়)। সংগ্রহের তারিখ ১৬ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://www.news18.com/assembly-elections-2021/assam/barkhola-election-result-s03a014/ "List of Wiining MLA's from Patharkandi Till Date"। elections.in। সংগ্রহের তারিখ অক্টো ১৬, ২০২১।  "AC_Wise Final Result as per Form 21E"। CEO Assam (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)